Selma Selman
Selma Selman (rođena 1991) jest bosanskohercegovačka i američka likovna, medijska i performance art umjetnica romskog porijekla, a koja djeluje i kao kulturna i socijalna aktivistkinja, živi i radi između Bihaća i New Yorka. Rođena je u Bihaću i odrasla u romskom naselju. Studirala je slikarstvo na Likovnoj akademiji u Banjoj Luci. Učestvovala je na Ljetnoj akademiji u Salzburgu (mentor Tania Bruguera) te u jednogodišnjem Roma Graduate Preparation Programu Central European University u Budimpešti, a magistriral transmedije, vizualne i izvedbene umjetnosti na Univerzitetu Syracuse. Radi u raznovrsnim klasičnim i savremenim medijima, tehnikama i sa novim tehnologijama. Posebno je vezana uz materijale iz skupljačkih praksi Roma i recikliranje, ali i destruktivnost. Kroz svoju umjetnost propituje tjelesnost, te pozicije Roma, žena, migranata u procesima diskriminacije i emancipacije. Prvu samostalnu izložbu "Me postojisarav – Postojim – I exist" nastalom u saradnji sa kustosicom Jasminom Tumbaš imala je 2016. u Bufallo (New York). Aktivno izlaže i učestvuje u festivalima, te je osvojila veliki broj nagrada. Osnivačica je organizacije Marš u školu koja stipendira mlade Romkinje, te stimulira i pomaže mlade Rome da idu u školu. Selman se smatra omiljenom i najpoznatijom mladom umjetnicom Bihaća i Bosne i Hercegovine,[potreban citat] nakon što je osvojila nagradu Zvono.